শিখা (কেশগুচ্ছ)
শিখা ( সংস্কৃত: शिखा  ; IAST : śikhā; হিন্দি : चोटी (choṭī)) শব্দটি প্রজ্বলিত অগ্নি , শক্তিশালী, আলোর রশ্মি, পর্বতচূড়া ইত্যাদি অর্থে বোঝায়। শিখার একটি অর্থ মস্তকে দীর্ঘ চুলের গুচ্ছ যা পুরুষ হিন্দুর মুণ্ডিত মাথার পিছনে রেখে দেওয়া হয়। যদিও ঐতিহ্যগতভাবে সমস্ত হিন্দুদের শিখা পরিধান করা আবশ্যক ছিল, বর্তমানে এটি প্রধানত ব্রাহ্মণ এবং মন্দিরের পুরোহিতদের মধ্যে দেখা যায়। পূর্ব ভারতে একে টিকি বলা হয়।